ત્રીજી લહેરના ડર વિના તહેવારોની મજા માણવા માંગો છો? ડો. ગુલેરિયાની આ સલાહ માનવી પડશે - aiims director dr randeep guleria shares guidelines to follow during festive season | I am Gujarat
aiims director dr randeep guleria shares guidelines to follow during festive season
Zakiya Vaniya | I am Gujarat | Updated: Oct 6, 2021, 4:55 PM
દિવાળી, નવરાત્રિ, દશેરા, દૂર્ગા પૂજા...અનેક તહેવારો આવી રહ્યા છે ત્યારે કોરોનાની ત્રીજી લહેર પણ તેમની સાથે આવી ના જાય તે માટે ડોક્ટર રણદીપ ગુલેરિયાએ ખાસ સલાહ આપી છે.
તહેવારોની સીઝનમા કોરોનાની ત્રીજી લહેરનું જોખમ ટોળાઈ રહ્યું છે.
તહેવારોમાં કોરોનાથી બચવા માટે રણદીર ગુલેરિયાએ લોકોને સલાહ આપી.
બીજી લહેરમાં દેશભરમાં કોહરામ મચી ગયો હતો, અનેકે જીવ ગુમાવ્યા.
નવી દિલ્હી- તહેવારોની સીઝન નજીક આવી રહી છે ત્યારે કોરોના મહામારીની ત્રીજી લહેરનો ડર પણ વધી રહ્યો છે. બીજી લહેરની શરુઆત આ જ પ્રકારે તહેવારોની સીઝનમાં થઈ હતી. માર્ચ મહિનામાં હોળીના તહેવાર પછી કોરોનાના કેસ એકાએક વધી ગયા હતા. એક-દોઢ મહિનામાં કોરોના એટલો વકર્યો હતો કે, ચારે બાજુ હાહાકાર મચી ગયો હતો. ઓક્સિજનની કમી, દવાઓની કમી, બેડ માટે અફરા તફરી, રોડ પર દમ તોડતા દર્દીઓ, વેન્ટિલેટરની અછત, આ તમામ વાતો યાદ કરીને કાળજુ કાંપી જાય છે. અત્યારે સ્થિતિ સામાન્ય થઈ છે, પરંતુ આગળ દશેરા, દિવાળી, નવરાત્રિ, છઠ્ઠ જેવા તહેવારો આવી રહ્યા છે. આ સ્થિતિમાં એઈમ્સના ડિરેક્ટર ડોક્ટર રણદીપ ગુલેરિયાએ એક સલાહ આપી છે, જેનો અમલ દરેક નાગરિકે કરવો જોઈએ.
ડોક્ટર ગુલેરિયાએ લોકોને અપીલ કરી છે કે, તહેવારની ઉજવણી કરો, ખુશીઓ મનાઓ, પરંતુ ધ્યાન રાખો કે તહેવારોમાં ખુશીઓ ઘરે લાવો, કોરોના સંક્રમણ નહીં. કેન્દ્રીય સ્વાસ્થ્ય મંત્રાલય દ્વારા ડોક્ટર ગુલેરિયાનો એક વીડિયો શેર કરવામાં આવ્યો છે, જેમાં તેમણે લોકોને તહેવારો દરમિયાન વધારે સાવધાની રાખવાની અપીલ કરી છે. તેમણે કહ્યું કે, મારી તમામ લોકોને એવી સલાહ છે કે તહેવારોની ઉજવણી કરો, પણ એવી રીતે કરો કે ઈન્ફેક્શન ના ફેલાય. કોવિડ અપ્રોપિએટ બિહેવિયર અપનાવો. આપણે તહેવારની ઉજવણી કરીએ અને તેના કારણે આપણા જ વિસ્તારમાં કેસની સંખ્યા વધી જાય અને લોકોએ હોસ્પિટલમાં દાખલ થવું પડે તે પણ સારી વાત નથી. આ તો તહેવારોની નકારાત્મક અસર થઈ જશે. માટે, તહેવારની ઉજવણી કરો, ખુશીઓ મનાવો, પરંતુ કોરોનાની ગાઈડલાઈન્સને ધ્યાનમાં રાખો.
ડોક્ટર ગુલેરિયાએ જણાવ્યું કે, આપણા તહેવારોની શરુઆત થઈ ગઈ છે. અનેક તહેવાર એવા છે જે આપણે પરિવાર અને મિત્રો સાથે ઉજવીશું. દશેરા, દુર્ગા પૂજા, કડવા ચૌથ, દિવાળી, છઠ્ઠ પૂજા, એવા અનેક તહેવારો આવી રહ્યા છે. પરંતુ તહેવારો નજીક આવી રહ્યા છે ત્યારે સાવધાની રાખવાની જરુર છે. કારણકે આપણે સમજવાની જરુર છે કે વાયરસ હજી પણ છે. કોરોનાને રોકવા માટે કોવિડ અપ્રોપિએટ બિહેવિયર અત્યંત જરુરી છે. હંમેશા માસ્ક પહેરીને રાખો, જેથી આપણે ઈન્ફેક્શનથી બચી શકીએ અને અન્ય કોઈને પણ આપણા કારણે ઈન્ફેક્શન ના થાય. ફિઝિકલ ડિસ્ટન્સિંગ રાખો જેથી વાયરસ વધારે ના ફેલાય. હાથ નિયમિત રીતે ધુઓ અને ભીડ ભેગી ના થવા દો. ભીડવાળા સ્થળોએ જવાનું ટાળો.